
Hogyan tovább? Egy mezőgazdasági szövetkezet jövője a támogatási periódus után

Kulcsszavak: szövetkezet; támogatás; szövetkezeti tagság; pénzügyi eredmények; EU
A dolgozat fő témája egy Magyarországon működő mezőgazdasági szövetkezet fejlesztési lehetőségeinek vizsgálata a 2014-2020-as Európai uniós támogatási ciklus után. A támogatási periódus meghatározásának azért van jelentősége, mivel a Vidékfejlesztési program által meghirdetett és az alapírásra elnyert működési támogatások voltak, ami miatt a szövetkezet létrejött. A dolgozat primer kutatásának része a szövetkezeti tagság megkérdezése volt, melynek során nyilvánvalóvá vált, hogy van igény a szövetkezet működésére és a létrejött közösség ápolására. Továbbá megállapításra került, hogy a szövetkezet számára szükséges egy független (vagyis nem a tagság soraiból kikerülő) management felállítása (egy vagy akár több személyes), amely képes átvállalni az operatív működéshez szükséges feladatokat a jelenlegi vezetőtől és el tudja érni a szövetkezet tulajdonosai által kitűzött stratégiai célokat. További fejlesztési javaslatok közé tartozik a tevékenységi kör diverzifikálása, valamin az aktív tagság bővítése, de csak olyan mértékig, amíg a tagság homogén tud maradni.



